ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ՀԱՐՑԵՐՈՎ ԶԲԱՂՎՈՂ ՄԱՐԶԱՅԻՆ ՀԱՆՁՆԱԺՈՂՈՎԻ ԱՇԽԱՏԱՆՔՆԵՐԻ ՎԵՐԱԲԵՐՅԱԼ

/2013թ. 1-ին կիսամյակ/

Հաշվետու ժամանակաշրջանում Հաշմանդամություն ունեցող անձանց հարցերով զբաղվող մարզային հանձնաժողովն անց է կացրել 3 նիստ: Քննարկվել են բազմաբնույթ հարցեր, նիստերին հրավիրվել և մասնակցել են հաշմանդամների հիմնախնդիրներով զբաղվող բազմաթիվ ՀԿ-ների,պետական ու ոչ պետական կառույցների ներկայացուցիչներ, համայնքապետարանների աշխատակիցներ:Նիստերի արձանագրությունները սահմանված կարգով 14.06.2013թ. թիվ 01/14.1/2327-12 գրությամբ ներկայացվել են ՀՀ աշխ. և սոց. հարցերի նախարարություն, որոնց մեջ նշված են նիստերի մասնակիցները, հրավիրված անձինք և օրակարգային հարցերը: Նիստերի ընթացքում քննարկվել են տարաբնույթ հարցեր, դրանց արդյունքում կայացվել են որոշումներ: Այսպես, նիստերի ընթացքում քննարկվել են հաշմանդամություն ունեցող անձանց պրոթեզաօրթոպեդիկ և վերականգնման պարագաների տրամադրման գործընթացի, ՀՀ աշխատանքի և սոցիալական հարցերի և ՀՀ առողջապահության նախարարների համատեղ հրամանի /,,Առողջական վիճակի վերականգնման հեռանկարի բացակայության դեպքում առանց եռամսյա դիտարկման ժամկետի պահպանման բժշկասոցիալական փորձաքննության ուղեգրվող անձանց հիվանդությունների ցանկը հաստատելու մասին՚՚/, ԲՍՓՀ գործունեության բարելավման ուղղությամբ իրականացվող աշխատանքների մասին և այլ թեմաներ: Նիստերի ընթացքում պարբերաբար ներկայացվել են ՙՙՀույսի կամուրջ՚՚ ՀԿ-ի 4 մասնաճյուղերի, մարզի համայնքներում գործող ընտանեկան համայնքային կենտրոնների և մարզպետարանի հետ համագործակցության արդյունքում կատարված աշխատանքները:

Հանձնաժողովի նիստերին մասնակցել են համայնքների ճարտարապետներ, որոնց հետ քննարկվել է ՀՀ կառավարության 2006թ. Թիվ 392-Ն որոշման պահանջների կատարման ընթացքը: Հղում է արվել բոլոր համայնքապետերին՝ տրանսպորտային և ինժեներական ենթակառուցվածքները հաշմանդամներին հարմարեցնելու և որոշման պահանջների կատարման ընթացքն ապահովելու վերաբերյալ: